# เอ็นเคเอฟ (รถดีเซลราง)
เอ็นเคเอฟ (NKF) เป็นรถดีเซลรางของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถชานเมือง สั่งซื้อจากบริษัท Nippon Sharyo, Ltd. (หมายเลข 1201-1212 และ 1217-1224) , Hitachi, Ltd. (หมายเลข 1213-1216) , Fuji Heavy Industries Ltd (หมายเลข 1225-1233) , Kawasaki Railcar Manufacturing Co., Ltd. (หมายเลข 1234-1244) , Niigata Engineering Co., Ltd. (หมายเลข 1245-1254) และ The Kinki Sharyo Co., Ltd. (หมายเลข 1255-1264) ประเทศญี่ปุ่น ในปี พ.ศ. 2528 โดยได้ถอดแบบมาจาก ทีเอชเอ็น (THN) เพื่อนำมาผลิตเพิ่มซึ่งมีความแตกต่างกันเพียงเล็กน้อย
 ประวัติ 
หลังจากการใช้งาน ทีเอชเอ็น (THN) ซึ่งมีประสิทธิภาพสูงกว่ารถดีเซลรางรุ่นก่อน ๆ ทั้งในแง่ความคล่องตัว และ ความเร็ว ประกอบกับช่วงเวลานั้นจำนวนผู้ใช้รถไฟชานเมืองค่อนข้างหนาแน่น การรถไฟแห่งประเทศไทยจึงมีโครงการที่จะสั่งซื้อรถดีเซลรางเพิ่ม เพื่อนำมาใช้งานสำหรับรถชานเมืองโดยเฉพาะ และได้ออกมาเป็น เอ็นเคเอฟ (NKF) ใน พ.ศ.2528  โดยได้ปรับแบบจาก ทีเอชเอ็น (THN) บางส่วน เช่น ใช้เบาะนั่งแบบพลาสติกแข็ง เพื่อความคงทน และ รักษาความสะอาดได้ง่าย เหมาะกับการนั่งระยะทางสั้นๆ ได้มีการนำหิ้งวางสำภาระบริเวณที่นั่งเลขที่ 65-74 ออก และมีการเพิ่มฝาสำหรับเปิดดูเครื่องยนต์ได้จากบนพื้นรถ 

thumb|left|รถดีเซลรางNKF ที่โรงรถดีเซลรางกรุงเทพ
เมื่อรับมอบ เอ็นเคเอฟ (NKF) ใน พ.ศ.2528 การรถไฟแห่งประเทศไทย การรถไฟก็ได้ใช้  เอ็นเคเอฟ (NKF) ในการทำขบวนรถชานเมืองและรถโดยสารเป็นหลัก และในปี พ.ศ. 2539 ก็ยังได้เริ่มนำไปใช้ใน ทางรถไฟสายชานเมืองแม่กลองอีกด้วย 

แต่เนื่องจากการตรึงตัวในการใช้งาน การรถไฟแห่งประเทศไทย เลยมักจะนำ เอ็นเคเอฟ (NKF) ไปใช้ทำขบวนรถด่วน และ รถทางไกล ร่วมกับ ทีเอชเอ็น (THN) และ เอทีอาร์ (ATR) ด้วย โดยในปัจจุบัน เอ็นเคเอฟ (NKF) ก็ยังคงใช้งานเป็นกำลังหลักของการรถไฟแห่งประเทศไทย และ เอ็นเคเอฟ (NKF) หลายคันก็ได้รับการปรับปรุงเปลี่ยนเบาะนั่งใหม่เป็นเบาะนวมและหนังเทียมเหมือนที่ใช้ใน ทีเอชเอ็น (THN)

 การใช้งาน 
เอ็นเคเอฟ (NKF)เป็นรถดีเซลรางที่มีรูปแบบการใช้งานได้หลายรูปแบบ และใช้งานร่วมกับรุ่นอื่น ๆ ได้หลายรุ่น ไม่จำกัดวิธีการพ่วงรถเหมือนอาร์เอชเอ็น (RHN) ที่ต้องใช้งานเป็นคู่ โดยทั่วไปจะใช้งานร่วมกับ ทีเอชเอ็น (THN) และ เอทีอาร์ (ATR) แต่ก็ยังสามารถใช้งานร่วมกับ อาร์เอช (RH) และ อาร์เอชเอ็น (RHN) ได้อีกด้วย
thumb|center|รถดีเซลรางATRใช้งานร่วมกับNKF

 เอ็นเคเอฟในสายชานเมืองแม่กลอง 
thumb|รถดีเซลราง NKF ในสายวงเวียนใหญ่ - มหาชัย
thumb|รถดีเซลราง NKF สีแดงคาดเขียวในสายบ้านแหลม-แม่กลอง
เอ็นเคเอฟ (NKF) ถูกส่งไปใช้งานในสายวงเวียนใหญ่ - มหาชัย และ สายบ้านแหลม-แม่กลอง เพื่อทดแทนรถดีเซลรางรุ่นเก่าอย่าง อาร์เอชเอ็น (RHN) และยังคงใช้งานเป็นหลักจนถึงปัจจุบัน 

 สายวงเวียนใหญ่ - มหาชัย 
พ.ศ. 2539 เริ่มนำ เอ็นเคเอฟ (NKF) และ เอทีอาร์ (ATR) จากเส้นทางหลักมาใช้งานที่ สายวงเวียนใหญ่ - มหาชัย 
 กซข.1203, กซข.1204, กซข.1206, กซข.1207 และ กซม.ป.2101

พ.ศ. 2540 ได้นำ เอ็นเคเอฟ (NKF) มาใช้งานเพิ่มอีก 4 คัน 
 กซข.1202, กซข.1205, กซข.1208 และกซข.1215 

พ.ศ. 2542 ได้นำ เอ็นเคเอฟ (NKF) มาใช้งานเพิ่มอีก 4 คัน
 กซข.1201, กซข.1211, กซข.1212 และ กซข.1214 
(ปัจจุบัน กซข.1212 ถูกย้ายไปใช้งานในบ้านแหลม-แม่กลอง)

พ.ศ. 2549 ได้นำ เอ็นเคเอฟ (NKF) มาใช้งานเพิ่มอีก 4 คัน เพื่อทดแทน อาร์ทีเอส (RTS) ที่ถยอยปลดระวางในขณะนั้น 
 กซข.1234, กซข.1248, กซข.1255 และ กซข.1260 
thumb|รถดีเซลราง RTS

 สายบ้านแหลม-แม่กลอง 
thumb|left|รถดีเซลรางNKF ขณะกำลังวิ่งผ่านตลาดร่มหุบ
พ.ศ. 2540 เริ่มนำ เอ็นเคเอฟ (NKF) มาใช้งาน 2 คัน
 กซข.1210, กซข.1213 
พ.ศ. 2552 ได้นำ เอ็นเคเอฟ (NKF) มาใช้งานเพิ่มอีก 2 คัน เพื่อนำมาเปิดรถนำเที่ยวสายแม่กลอง
 กซข.1221 และ กซข.1241
พ.ศ. 2554 ได้นำ เอ็นเคเอฟ (NKF) มาใช้งานเพิ่มอีก 2 คัน เพื่อนำมาทดแทน กซข.1210 และ กซข.1213 ที่มีสภาพชำรุดทรุดโทรมจากการใช้งานหนัก
 กซข.1216 และ กซข.1227
พ.ศ. 2567 ได้ย้ายรถมาจากสายวงเวียนใหญ่ - มหาชัย 1 คัน เพื่อนำมาใช้งานเพิ่ม
 กซข.1212

 ย้ายกลับสายหลัก 
thumb|left|รถดีเซลรางNKF1210 จอดหมดสภาพการใช้งานที่โรงงานมักกะสัน
พ.ศ. 2554 ได้นำ เอ็นเคเอฟ (NKF) กซข.1210 และ กซข.1213  กลับสายหลัก เนื่องจากมีสภาพชำรุดทรุดโทรมจากการใช้งานหนัก (ปัจจุบันทั้งสองคันหมดสภาพการใช้งาน และ ถูกเสนอตัดบัญชี)

พ.ศ. 2564 ได้นำ เอ็นเคเอฟ (NKF) กซข.1214 และ กซข.1248  กลับสายหลัก เนื่องจากมีสภาพชำรุดการใช้งาน เพื่อนำไปซ่อมบำรุง โดยมีทีเอชเอ็น (THN) กซข.1102 และ กซข.1125 มาทดแทน (ปัจจุบันทั้งสองคันอยู่ระหว่างรอการซ่อมบำรุงที่โรงงานมักกะสัน)

พ.ศ. 2565 ได้นำ เอ็นเคเอฟ (NKF) กซข.1204 และ กซข.1234  กลับสายหลัก เนื่องจากมีสภาพชำรุดการใช้งาน เพื่อนำไปซ่อมบำรุง โดยมีทีเอชเอ็น (THN) กซข.1121 และ กซข.1140 มาทดแทน (ปัจจุบัน กซข.1234 กลับมาใช้งานต่อในสายหลักแล้ว ส่วน กซข.1204 ยังอยู่ระหว่างรอการซ่อมบำรุงที่โรงงานมักกะสัน)

 ปรับปรุงเพื่อรองรับชานชาลาสูง 
ใน พ.ศ. 2562 ได้มีการปรับปรุงประตูทางขึ้น-ลง รถดีเซลรางเอ็นเคเอฟ (NKF) เพื่อรองรับสถานีรถไฟทางคู่ที่กำลังก่อสร้างในหลายเส้นทาง โดยคันแรกที่ทดลองปรับปรุงคือ กซข.1254
thumb|center|รถดีเซลรางNKF ที่ดัดแปลงประตูเพื่อรองรับชานชาลาสูง

 รถดีเซลราง NKF ที่ตัดบัญชี 
หมายเลขสาเหตุการเสียหายขบวนที่ทำเวลาสถานที่ความเสียหายสถานะปัจจุบัน1209พุ่งชนท้ายขบวนรถเร็วที่ 48 นครศรีธรรมราช - กรุงเทพขบวนรถดีเซลรางขบวนที่ 170 หลังสวน - ธนบุรี27 กรกฎาคม พ.ศ.2532สถานีรถไฟห้วยทรายเหนือตัวรถได้รับความเสียหายตัวถังและโครงประธานฉีกขาดตัดบัญชี1261ชนประสานงากับ ขบวน 63 กรุงเทพ - อุบลราชธานีขบวนรถดีเซลรางขบวนที่ 206 ขอนแก่น - สระบุรี12 มิถุนายน พ.ศ.2532ต.พญาเย็น อ.ปากช่อง จ.นครราชสีมาตัวรถได้รับความเสียหายโครงประธานหักกลางบิดผิดรูปตัดบัญชี1210 และ 1213หมดสภาพจากการใช้งานขบวนรถธรรมดาสายบ้านแหลม–แม่กลองใช้งานครั้งล่าสุดเมื่อ พ.ศ. 2554ทางรถไฟสายบ้านแหลม–แม่กลองหมดสภาพจากการใช้งานตัดบัญชี

 รายละเอียดเพิ่มเติม 

 หมายเลข 1202 1206 1216 1217 1218 1219 1220 1222 1223 1224 1225 1226 1227 1229 1230 1231 1233 1235 1236 1237 1238 1239 1240 1242 1243 1244 1245 1249 1251 1254 1257 1258 1262 และ 1264 เป็นรถดีเซลรางที่มีการติดตั้งหวีดยี่ห้อ Nathan AirChime รุ่น K3LA
 หมายเลข 1201 1212 1215 1233 1234 1239 1242 1243 1247 1251 1252 1256 1257 1262 1263 และ 1264 เป็นรถดีเซลรางที่มีการเปลี่ยนเบาะจากแบบพลาสติกแข็งมาเป็นเบาะนวม
 หมายเลข 1202 1203 1204 1205 1206 1207 1208 1211 1214 1223 1228 1236 1242 1248 1255 1260 เป็นรถดีเซลรางที่ยังคงใช้สีแบบเก่าตั้งแต่ปี พ.ศ. 2553-2554
 หมายเลข 1212 1216 1221 1227 1241 เป็นรถดีเซลรางสีแบบแดงคาดเขียวซึ่งใช้ในเส้นทางสายบ้านแหลม-แม่กลองตั้งแต่ปี พ.ศ. 2559
 หมายเลข 1233 1234 1247 1252 1263 เป็นรถดีเซลรางติดตั้งระบบขับเคลื่อน ZF ตั้งแต่ปี พ.ศ.2567

 ขบวนรถที่ให้บริการ 
 ขบวนรถด่วนที่ 71/72 กรุงเทพอภิวัฒน์–อุบลราชธานี–กรุงเทพอภิวัฒน์
 ขบวนรถด่วนที่ 75/76 กรุงเทพอภิวัฒน์–หนองคาย–กรุงเทพอภิวัฒน์
 ขบวนรถธรรมดาที่ 209/210 กรุงเทพ–บ้านตาคลี–กรุงเทพ
 ขบวนรถธรรมดาที่ 261/262 กรุงเทพ–สวนสนประดิพัทธ์–กรุงเทพ (ใช้เฉพาะวันธรรมดา จันทร์-ศุกร์)
 ขบวนรถธรรมดาที่ 279/280 กรุงเทพ–ด่านพรมแดนบ้านคลองลึก–กรุงเทพ
 ขบวนรถธรรมดาที่ 281/282 กรุงเทพ–กบินทร์บุรี–กรุงเทพ (ใช้เฉพาะวันเสาร์-อาทิตย์ และวันหยุดนักขัตฤกษ์)
 ขบวนรถชานเมืองที่ 303/304 กรุงเทพ–ลพบุรี–กรุงเทพ
 ขบวนรถชานเมืองที่ 317/318 กรุงเทพ–ลพบุรี–กรุงเทพ
 ขบวนรถชานเมืองที่ 355/356 กรุงเทพ–ชุมทางหนองปลาดุก–กรุงเทพ (วันอาทิตย์ปลายทางสุพรรณบุรี, วันจันทร์ต้นทางสุพรรณบุรี)
 ขบวนรถชานเมืองที่ 389/390 กรุงเทพ–ชุมทางฉะเชิงเทรา–กรุงเทพ
 ขบวนรถท้องถิ่นที่ 401/402 ลพบุรี–พิษณุโลก–ลพบุรี
 ขบวนรถท้องถิ่นที่ 405/406 ศิลาอาสน์–สวรรคโลก–ศิลาอาสน์ (งดให้บริการชั่วคราว)
 ขบวนรถท้องถิ่นที่ 403/410 พิษณุโลก–ศิลาอาสน์–พิษณุโลก
 ขบวนรถท้องถิ่นที่ 407/408 นครสวรรค์–เชียงใหม่–นครสวรรค์
 ขบวนรถพิเศษนำเที่ยวที่ 909/910 กรุงเทพ–น้ำตกไทรโยคน้อย–กรุงเทพ
 ขบวนรถพิเศษนำเที่ยวที่ 911/912 กรุงเทพ–สวนสนประดิพัทธ์–กรุงเทพ
 ขบวนรถพิเศษชานเมืองเชื่อมต่อรถไฟฟ้าสายสีแดง (ขบวน 1115, 1116, 1117, 1118 , 1123, 1124, 1129 และ 1132) ธนบุรี-นครปฐม-ธนบุรี
 ขบวนรถชานเมืองในสายวงเวียนใหญ่ - มหาชัย
 ขบวนรถชานเมืองในสายบ้านแหลม-แม่กลอง

 สมุดภาพ 

 เชิงอรรถ